नेपालबाणी नेटवर्कको कार्यालयमा अनिश्चितकालिन तालाबन्दी गरिएको छ ।लामो समयदेखि ब्यब्स्थापनले तलब नदिएको भन्दै सन्चारकर्मीहरुले कार्यालयमा तालाबन्दी गरेका हुन् । काठमाडौंको अनामनगरमा रहेको नेपालबाणी कार्यालयमा तालाबन्दी गरि सन्चारकर्मी कार्यालय बाहिर धर्नामा बसेका हुन् । पारिश्रमिक बापतको बक्यौता रकम एकमुष्ट रुपमा भुक्तानी हुनुपर्ने र बिना जानकारी निष्कासन गरिएका कर्मचारी , सन्चारकर्मीलाई तत्काल पुर्नबहाली गर्नुपर्ने मागसहित उनिहरुले तालाबन्दी गरेको बताएका छन् । नेपालबाणी नेटवर्कमा लामो समयसम्म काम गरेको तलब भत्ता भुक्तानी गराउन रेडियो नेटवर्क प्रशासन तथा व्यबस्थापकलाई पटक पटक माग गर्दा समेत समस्याको सुनवाई नभएपछि ताला लगाउन बाध्य भएको कर्मचारीको भनाई छ । बारम्बारको अनुरोध तथा ध्यानाकर्षण गर्दा पनि तलब नदिएपछि एकमुष्ट तलब भुक्तानीका लागि नेटवर्कको सम्पूर्ण प्रसारण बन्द गरिएको कर्मचारीले बताएका छन् ।